Nos Jehans, cuens de Borgoigne et sires de Salins, façons savoir a toz que por le remide de notre ame, et de l’ame Ysabel, la contesse notre femme, et de noz peres et de nos meres et de noz ancessors, avuns doné en pure et perpetuel amonne, a la maison de Citial de Dole, por le preu de cele maison faite et por la maison assaler et ces de l’ordre qui igerront alant et venant au chapitre de Citial, quatre charges de grant sal, a avoir et recevoir chascon an a Salins, la vaille de Pasques. Ou tesmoignaigue de la quel chose, nos avuns mis notre soial pendant en cestel letres. Ce fu fait l’an de l’incarnation Ihesu Christ qui corroit por mil et dous cenz et cinquante et cinc ou mois de marz.